তমলুকে ভোটার তালিকায় ‘ভুতুড়ে ভোটার’! মৃত ১৪ জনের নাম প্রকাশ করে সরব বিজেপি নেতা

তমলুক: ভোটের ময়দানে ফের ‘ভুতুড়ে ভোটার’ নিয়ে শোরগোল! সোশ্যাল মিডিয়ায় মৃত ভোটারদের তালিকা (Dead Person in Voter List) প্রকাশ করে সরব হলেন তমলুকের বিজেপি নেতা অঞ্জন প্রামানিক। তাঁর অভিযোগ, তাম্রলিপ্ত পুরসভার অন্তর্গত একটি বুথে ১৪ জন মৃত ব্যক্তির নাম মিলেছে ভোটার তালিকায়।

বিজেপি নেতার অভিযোগ, আবাসবাড়ি চর এলাকার ২৩৬ নম্বর বুথে প্রায় ১৪ জন মৃত ভোটারের নাম রয়েছে। তাঁদের মধ্যে যমুনা দে এবং বিকাশ দে প্রায় ৩ বছর আগে মারা গেলেও তালিকা থেকে নাম বাদ পড়েনি। শুধু তাই নয়, মৃতদের উত্তরসূরীরা ঘরবাড়ি বিক্রি করে অন্যত্র চলে গেলেও পুরনো ঠিকানায় পরিবারের নাম ভোটার তালিকায় বহাল রয়েছে।

আরও পড়ুন: গণেশ চতুর্থীর দিন কেমন থাকবে আবহাওয়া? জানুন বিস্তারিত

তালিকায় জ্বলজ্বল করছে প্রায় ৩ বছর আগে প্রয়াত আশালতা মণ্ডল, প্রায় ৪ বছর আগে প্রয়াত কানাই ঝুলকি, এমনকি ৮ বছর আগে প্রয়াত বনমালী পণ্ডার নাম। ভিমচরণ দলুই নামে এক ব্যাক্তির ২০১৭ সালে মৃত্যু হয়েছে। তাঁর নামও রয়ে গিয়েছে। তাঁর স্ত্রী রমা দলুই জানিয়েছেন, স্বামীর মৃত্যুর এত বছর পরও নাম বাদ গেল না কেন বুঝতে পারছি না। আমি প্রশাসনকে অনুরোধ করব যাতে দ্রুত আমার স্বামী সহ যাদের নাম রয়েছে সব নাম যাতে বাদ দেয়।

বিগত ৫ বছর আগে প্রয়াত বনমালী দলুই তাঁরও নাম তালিকায়। তাঁর স্ত্রী অপর্ণা দলুই বলেন, লিস্টে নাম আছে কিনা তিনি জানেন না। যদি থাকে তা যেন অবিলম্বে বাদ দেওয়া হয়।

বিজেপির অভিযোগ, স্থানীয় বিএলওরা তৃণমূল প্রভাবিত। এই ভূতুড়ে ভোটার তারা ব্যবহার করে ভোটের সময় লিড আদায় করে। যদিও তৃণমূল পরিচালিত তমলুক পুরসভার চেয়ারম্যান জানিয়েছেন, এইগুলো ইলেকশন কমিশনের কাজ। তাদের জানানো হয়েছে। যাতে অতিসত্তর এই নামগুলো বাদ যায়।

দেখুন অন্য খবর